**Fremdrift.** Malerarbeidet prioriteres til syd og vestvegger slik at vi kan ta i bruk våre terrasser så snart som mulig. Det vil gjøres for hvert Tun. Først vegger, deretter vinduer og terrassedører. Fasade mot Edelgranveien blir utført ved hjelp av lift.

Ref tidligere epost vedr vindu og maling. Er dere hjemme så lukk opp vinduet like etter det er malt. Det er en god idè å la vinduet stå åpent en stund. Vippet innover. Dette pga malingen som herder fort. Hvis problemer med å få opp vinduet så heng en lapp godt synlig fra innsiden med info til malerne om at vinduet sitter fast. Således kan de hjelpe til med å skjære i åpningen mellom vindu og ramme.

Stillasene begynner de å flytte fra Tun C til Tun B i neste uke (uke 24). Litt forsinkelse har det vært ift fremdriftsplanen som er distribuert. Men husk: ved malerarbeid er det været som er sjefen og bestemmer.

Vi minner om tidligere pålegg om å klippe busker og hekker som står inntil fasadene. Dette gjelder selvfølgelig også skilleveggene på bakkenivå. Snart rettes fokus mot Tun B, så vennligst ta et kritisk blikk hos deg selv for å se om malerne har grei tilgang til vegg.

**Markiseduk**. Det er ikke lenge siden vi måtte skifte mønster og fargenyanse på markisene. Det gikk trolig litt fort i svingene da. Den ene typen har allerede gått ut av produksjon. Derfor har vi kommet frem til en annen type som ligger i nærheten utseendemessig. Styret har vært i telefonkontakt med leverandør av dukene, og de bekrefter at valgt type/modell vil være i sortimentet i minst 10 år.

Ny type er: 5167/12 (Sandatex)

Denne typebetegnelsen er/vil bli ajourført på hjemmesiden vår.

**Informasjonsbrosjyre**. Styret har sett behov for å formidle litt vesentlig informasjon til nye eiere/leietakere. Vi har derfor tatt initiativ til å utarbeide en informasjonsbrosjyre som skal deles ut ved innflytting.

Vi synes imidlertid det er viktig at også dere som allerede bor i GHBS ser hva vi skal dele ut og hvilken info som deles med nye eiere og leiere. Derfor vil dere alle motta denne lille brosjyren i postkassen i løpet av noen dager.

Nyt juni, forsommer, sol og regn – og aktivitet i stillaser.